Združene zadeve T‑339/16, T‑352/16 in T‑391/16

Ville de Paris,

Ville de Bruxelles

in

Ayuntamiento de Madrid

proti

Evropski komisiji

„Okolje – Uredba (EU) 2016/646 – Emisije onesnaževal iz lahkih potniških in gospodarskih vozil (Euro 6) – Določitev vrednosti emisij dušikovih oksidov, ki se ne smejo preseči (NTE), med preskusi pod dejanskimi pogoji pri vožnji (RDE) – Ničnostna tožba – Pristojnosti občinskega organa na področju varstva okolja, da omeji promet nekaterih vozil – Neposredno nanašanje – Dopustnost – Nepristojnost Komisije – Spoštovanje nadrejenih pravnih predpisov – Sprememba časovnih učinkov razveljavitve – Nepogodbena odgovornost – Povrnitev zatrjevane škode za podobo in ugled“

Povzetek – Sodba Splošnega sodišča (deveti razširjeni senat) z dne 13. decembra 2018

Ničnostna tožba – Sodba o razglasitvi ničnosti – Učinki – Omejitev s strani Sodišča – Nevarnost posega v ekonomske interese avtomobilskega sektorja, v interese potrošnikov ter v okoljske politike in politike javnega zdravja – Nadaljnja uporaba izpodbijanega akta do njegove zamenjave v razumnem roku

(uredbi Komisije št. 692/2008, člen 3(10), tretji pododstavek, ter Priloga IIIA, in 2016/646, člen 1(2) in (3) ter Priloga II)

(Uredba Evropskega parlamenta in Sveta št. 715/2014, člena 5(3) in 14(3) ter Priloga I; Uredba Komisije 2014/646)

Ničnostna tožba – Fizične ali pravne osebe – Regulativni akti – Akti, ki ne potrebujejo izvedbenih ukrepov in ki se neposredno nanašajo na tožečo stranko – Pojem neposrednega nanašanja – Merila – Uredba Komisije o emisijah onesnaževal iz lahkih potniških in gospodarskih vozil – Tožba občinskega organa na področju varstva okolja – Omejitev pristojnosti navedenega organa za omejitev udeležbe nekaterih vozil v prometu – Dopustnost

Glej besedilo odločbe. (Glej točko 37.)

Za to, da se preveri, ali predpis potrebuje izvedbene ukrepe ali ne, da bi se presodila dopustnost tožbe za razveljavitev, vložene zoper ta akt na podlagi člena 263, četrti odstavek, tretji del, PDEU, se je treba navezati na položaj osebe, ki se sklicuje na pravico do tožbe, in na njen predmet. V zvezi s tem se zgolj ti sklepi o izvajanju v razmerju do drugih oseb ne smejo zamenjevati z izvedbenimi ukrepi iz navedene določbe. Če bi bilo treba vse sklepe o izvajanju, med drugim tiste, ki so „kaznovalni“ ali „negativni“ in katerih namen je sankcionirati neupoštevanje predpisa, prav tako šteti za izvedbene ukrepe, bi bila namreč vključitev tretje možnosti iz člena 263, četrti odstavek, PDEU v to pogodbo pogosto brezpredmetna, medtem ko se je z njo želelo preprečiti prav to, da bi morali pravni subjekti izzvati „kaznovalne“ ali „negativne“ ukrepe, da bi lahko dosegli nadzor nad zakonitostjo tega predpisa v okviru predhodnega odločanja. (Glej točki 39 in 40.)

Okoliščina, da akt Unije pravni osebi javnega prava preprečuje, da svoje pristojnosti izvaja tako, kot jih namerava, neposredno vpliva na njen pravni položaj, zaradi česar se nanjo neposredno nanaša. V zvezi s subjektom poddržavne ravni oblasti je to še toliko bolj tako, če akt Unije posega v njegove zakonodajne pristojnosti, in ne le na njegovo pristojnost za sprejemanje posamičnih odločb v vnaprej določenem okviru V zvezi z Uredbo 2016/646 o spremembi Uredbe (ES) št. 692/2008 glede emisij iz lahkih potniških in gospodarskih vozil (Euro 6) iz dobesedne, teleološke in kontekstualne razlage Direktive 2007/46 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila Okvirna direktiva (Okvirna direktiva), natančneje, njenega člena 4(3), drugi pododstavek, izhaja, da ta direktiva javnim organom držav članic, ne da bi jim puščala katero koli diskrecijsko pravico, preprečuje, da prepovejo, omejijo ali preprečijo vožnjo po cestah vozil iz razlogov, povezanih z vidiki njihove izdelave ali delovanja in zajetih v tej direktivi, če izpolnjujejo njene zahteve, kar pomeni, da navedeni javni organi zaradi sprejetja navedene uredbe v okviru ciljnega ukrepa, pri katerem se upoštevajo ravni emisij onesnaževal vozil, ne morejo omejiti vožnje tistih, pri katerih med preskusi RDE ne bi bile upoštevane mejne vrednosti emisij dušikovih oksidov, določene v standardu Euro 6, vendar pa bi bile vseeno v tem primeru upoštevane vrednosti NTE emisij dušikovih oksidov, opredeljene v tej uredbi, višje od prvih. Ob upoštevanju pristojnosti tožečih poddržavnih javnih organov, da omejijo avtomobilski promet za zaščito kakovosti zraka in tega, kako ga dejansko uporabljajo, je ugotovljeno, da Uredba 2016/646 posega v njihov pravni položaj, in ta uredba se zato nanje nanaša neposredno v smislu člena 263, četrti odstavek, PDEU. (Glej točke 50, 76, 80 in 84.)

Glej besedilo odločbe. (Glej točki 57 in 66.)

Ker je sprememba mejnih vrednosti emisij dušikovih oksidov, določenih za standard Euro 6 iz Priloge I k Uredbi št. 715/2007o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil, sprememba bistvenega elementa te uredbe, Komisija ni pooblaščena za tako spremembo na podlagi svojih izvedbenih pooblastil, ki jih izvede v okviru postopka komitologije v obliki regulativnega postopka s pregledom ter ki jih ima na podlagi člena 5(3) in člena 14(3) te uredbe. (Glej točko 130.)

Glej besedilo odločbe. (Glej točke od 154 do 158.)

Člen 264, drugi odstavek, PDEU omogoča, da se zaradi pravne varnosti, pa tudi zato, da se prepreči prekinitev ali nazadovanje pri izvajanju politik, ki jih vodi ali podpira Unija, kot je to na področju okolja ali javnega zdravja, za razumno obdobje ohranijo učinki razveljavljenega akta. Pri razglasitvi delne ničnosti Uredbe 2016/646 o spremembi Uredbe (ES) št. 692/2008 glede emisij iz lahkih potniških in gospodarskih vozil (Euro 6) je treba uporabiti to določbo, ker bi lahko neobstoj spremembe časovnega učinka razveljavitve hkrati posegel v legitimne ekonomske interese avtomobilskega sektorja, ki se je uskladil z veljavno ureditvijo, odvisno od primera, v interese potrošnikov, ki so kupili vozila, ki so izpolnjevala zahteve te ureditve, in v politike Unije glede okolja in zdravja. (Glej točki 160 in 163.)

Glej besedilo odločbe. (Glej točko 166.)